Etter det TA forstår skal den engelske storklubben Manchester United ha kommet med et bud på 3 milloner euro for Odds 17-årige talent, Rafik Zekhnini.

Odds daglige leder, Einar Håndlykken, sier lørdag kveld at det ikke har kommet noe bud fra klubben.

- Det kan godt være at Manchester United er interessert i Rafik, men vi har ikke fått noe konkret bud, sier Håndlykken.

- TRIVES I ODD

- Det er klart dette er moro, men jeg tenker ikke så mye på alle ryktene som går om dagen. Jeg stortrives i Odd, er 17-åringens kommentar til TA lørdag kveld.

Zekhnini gjorde seg bemerket under torsdagens kamp mot Borussia Dortmund i Skien, og har høstet skryt fra flere hold. Deriblant den tyske verdensmesteren Mats Hummels.

Les saken: Verdensmester Hummels imponert av Rafik

Det ble også kjent at flere storklubber hadde snust på talentet. En av disse skal ha vært nettopp Manchester United.

På fredag sa Zekhnini følgende til TA;

– Drømmen er å spille for Manchester United. Det har alltid vært favorittklubben. Men man vet jo aldri om det kommer noe tilbud.

Les saken: - Favorittklubben er Manchester United